Πεπ Γκουαρδιόλα

Μπαρτσελόνα

Ο Γκουαρδιόλα ξεκίνησε την καριέρα του από τις ακαδημίες της Μπαρτσελόνα, έκανε το ντεμπούτο του σε ένα παιχνίδι εναντίον της Καντίθ. Ο Γιόχαν Κρόιφ τον ξεχώρισε και λόγω και των απουσιών του εμπιστεύτηκε θέση στην πρώτη ομάδα. Έγινε μέλος της πρώτης ομάδας τη σεζόν 1991-92 όταν ήταν μόλις 20 ετών, ήταν βασικό στέλεχος μιας ομάδας που κέρδισε το πρωτάθλημα Ισπανίας και το Κύπελλο πρωταθλητριών 1991-92. Επίσης θριάμβευσε το 1992 με την Εθνική Ισπανίας στο πλαίσιο των Ολυμπιακών Αγώνων της Βαρκελώνης. Το διάσημο ιταλικό περιοδικό Guerin Sportivo προανήγγειλε τον Γκουαρντιόλα  ως τον καλύτερο παίκτη στον κόσμο, κάτω από την ηλικία των 21 ετών. Έμεινε στην ομάδα έως το 2001 έχοντας κατακτήσει 6 πρωταθλήματα Ισπανίας, 2 Κύπελλα Ισπανίας, 4 Ισπανικά Σούπερ καπ  2 ΟΥΕΦΑ Σούπερ Καπ, 1 Κύπελλο Κυπελλούχων Ευρώπης.

Ρόμα

Ο Γκουαρδιόλα εντάχθηκε στη Μπρέσια παρά τη φημολογία που τον ήθελε πόθο πολλών ευρωπαϊκών ομάδων. Στα δύο χρόνια όμως που έμεινε στην Ιταλία συνάντησε δυσκολίες. Μια περίπτωση ντόπιγκ κοντρόλ, όταν βρέθηκε θετικός ως προς τη ουσία νανδρολόνη  και τιμωρήθηκε με 4 μήνες απαγόρευση να αγωνιστεί, έβαλε φρένο προσωρινά στην καριέρα του. Τελικά συνέχισε την πορεία του αγωνιζόμενος ελάχιστα παιχνίδια στη Μπρέσια και στη ΑΣ Ρόμα.

Αλ Αχλί

Στα 34 του πήγε στο Κατάρ και αγωνίστηκε για την Αλ Αχλί απορρίπτοντας προτάσεις ομάδων όπως η Μάντσεστερ Γιουνάιτεντ και έγινε ένας από τους σταρ που αγωνίστηκαν στο πρωτάθλημα της χώρας.

Ντοράδος

Το 2006 πήγε στο Μεξικό αγωνιζόμενος για την ομάδα Ντοράδος για 6 μήνες. Στις 14 Νοεμβρίου του ίδιο έτους ανακοινώνει ότι τερματίζει την καριέρα του ως ποδοσφαιριστής.

Εθνική Ισπανίας

Ο Γκουαρδιόλα αγωνίστηκε για εννέα χρόνια με την Εθνική ομάδα της Ισπανίας έχοντας 47 συμμετοχές και 5 γκολ.

Εθνική Καταλονίας

Επίσης, μια και είναι ένθερμος υποστηρικτής της Καταλονίας και της ανεξαρτησίας της Καταλονίας, αγωνίστηκε και στην εθνική ομάδα ποδοσφαίρου της περιοχής, που δεν είναι αναγνωρισμένη. Μεταξύ 1995 και 2005, έπαιξε επτά φιλικούς αγώνες με τα χρώματα της εθνικής ομάδας της Καταλονίας.

Στη Μπαρτσελόνα

Ο Γκουαρδιόλα ξεκίνησε την προπονητική καριέρα του από τη δεύτερη ομάδα της Μπαρτσελόν. Στις 8 Μαΐου 2008 ο πρόεδρος της Μπαρτσελόνα Χουάν Λαπόρτα ανακοίνωσε ότι ο Γκουαρδιόλα θα αντικαταστήσει τον Φρανκ Ράικαρντ ως πρώτος προπονητής της ομάδας. Υπέγραψε το συμβόλαιο του στις 5 Ιουνίου 2008. Την πρώτη του σεζόν ως προπονητής της Μπαρτσελόνα κέρδισε τρεις τίτλους: το Πρωτάθλημα Ισπανίας, το Κύπελλο Ισπανίας και το ΟΥΕΦΑ Τσάμπιονς Λιγκ. Έτσι ο Γκουαρδιόλα έγινε ο νεότερος προπονητής που κέρδισε τον τίτλο του ΟΥΕΦΑ Τσάμπιονς Λιγκ. Στην αρχή της επόμενης σεζόν ο Γκουαρδιόλα με την Μπαρτσελόνα κατέκτησε το Σούπερ καπ Ισπανίας εναντίον της Αθλέτικ Μπιλμπάο, το ΟΥΕΦΑ Σούπερ Καπ εναντίον της ΦΚ Σαχτάρ Ντονέτσκ, και το Παγκόσμιο κύπελλο συλλόγων εναντίον της Εστουδιάντες Λα Πλάτα, κερδίζοντς έτσι το μέγιστο δυνατό, έξι τρόπαια  μέσα σε ένα χρόνο. Στη συνέχεια της σεζόν 2009–2010  αποκλείστηκε νωρίς από το Κύπελλο Ισπανίας και στους ημιτελικούς του ΟΥΕΦΑ Τσάμπιονς Λιγκ από την Ίντερ του Ζοζέ Μουρίνιο που κατέκτησε το τίτλο αλλά ξανακατέκτησε το Ισπανικό πρωτάθλημα ποδοσφαίρου. Τη σεζόν 2010-11 η Μπαρτσελόνα με τον Γκουαρντίολα στην θέση του προπονητή κατέκτησε ξανά το Ισπανικό πρωτάθλημα ποδοσφαίρου και ΟΥΕΦΑ Τσάμπιονς Λιγκ κερδίζοντας μέσα στην Αγγλία τη Μάντσεστερ Γιουνάιτεντ με 3-1.
Στις 9 Ιανουαρίου 2012 αναδείχθηκε κορυφαίος προπονητής ανδρικού ποδοσφαίρου, μετά από σχετική ψηφοφορία της Παγκόσμιας Ομοσπονδίας Ποδοσφαίρου. Συγκέντρωσε ποσοστό της τάξης του 41.92% επί των ψήφων, έναντι 15.61% για τον Άλεξ Φέργκιουσον και 12.43% υπέρ του Ζοζέ Μουρίνιο.
Στις 27 Απριλίου 2012 ο τότε 41χρονος προπονητής ανακοίνωσε στους ποδοσφαιριστές του την αποχώρησή του από τον καταλανικό σύλλογο, δίνοντας τέλος στην τετράχρονη παρουσία του στον πάγκο της πρώτης ομάδας. Κατέκτησε μέσα στην παραγωγική αυτή τετραετία 14 τίτλους: 3 πρωταθλήματα Ισπανίας, 2 Κύπελλα Ισπανίας, 3 Σούπερ Καπ Ισπανίας, 2 Τσάμπιονς Λιγκ, 2 Σούπερ Καπ Ευρώπης, 2 Παγκόσμια Κύπελλα Συλλόγων. Τον διαδέχτηκε ο μέχρι πρότινος βοηθός του Τίτο Βιλανόβα.